Document ID: /roh_data/filtered/fineweb-2-filterrobots_roh.jsonl.gz/21477

Durant il Forum economic mundial WEF haja el surtut accumpagnà ils responsabels per la segirezza, di Peter Peyer (PS). Dal cumandant da la polizia e dal manader da l'uffizi chantunal da militar haja el survegnì ina survista dal sistem da segirezza durant il WEF. Ses facit suenter quest'emna: «positiv». Surtut la motivaziun da la schuldada al hajan fatg impressiun.
Tenuta critica resta
Pli baud ha Peter Peyer demonstrà cunter l'inscunter a Tavau. Suenter quest'emna haja el gia dapli encletga per las ideas dal Forum d'economia mundial. In pau sceptic restia el dentant tuttina. Il cusseglier guvernativ sa dumonda vinavant, sche l'inscunter a Tavau haja era in effect concret. Da metter en dumonda il WEF na saja dentant betg part da sia lavur, di el vinavant.
RR actualitad 12:00